Sulmi ndaj presidentit Regan ndryshoi taktikat e mbrojtjes
Agjenti i Shërbimit Sekret flet për atentatin që plagosi presidentin Regan para më shumë se 30 vjetësh
Agjenti i Shërbimit Sekret Tim McCarthy kishte dy alternativa në mëngjesin e 30 marsit 1981, të merrej me dokumenta në zyrë, apo të shkonte me Presidentin Regan në një udhëtim ku ai do të jepte një fjalim. McCarthy e humbi shortin. Pas disa orëve, ai mban mend se po vëzhgonte turmën ndërsa zoti Regan doli nga hoteli pas fjalimit. Hinckley vuri në shënjestër presidentin dhe qëlloi me revolver. Krisma të tjera vazhduan dhe njëri prej plumbave bëri rikoshetë pasi goditi limuzinën e Presidentit Regan. Ndërsa makina iku me shpejtësi dhe iu largua kaosit, u mor vesh që presidenti Regan ishte plagosur nga plumbi që bëri rikoshetë. Sapo mbaroi shkëmbimi i zjarrit, oficerët e kapën Hinckley-n. Tre persona përreth Presidentit Regan ishin plagosur, përfshirë Sekretarin e Shtypit James Brady dhe agjentin McCarthy. Sekretari i Shtypit Brady u plagos rëndë, por mbijetoi, ashtu si edhe oficeri i policisë Thomas Delehanty. Edhe Presidenti Regan e mori veten por McCarthy thotë se incidenti ishte një sinjal alarmi për Shërbimin Sekret. John Hinckley Junior u shpall jo fajtor për arsye të problemeve mendore. Ai është ende në një institucion për të sëmurë mendorë. Lumuzina me të cilën u dërgua presidenti Regan në spital, është tani më Muzeun Henry Ford në Dearborn në Miçiganit. Dëmi i shkaktuar nga plumbi i Hinckley-t u riparua pak pas atentatit. Megjithëse incidenti ndodhi më shumë se 30 vjet të shkuara, sulmi krijoi një marrëdhënie të fortë mes presidentit dhe mbrojtësit të tij. Pasi u shërbeu edhe dy presidentëve të tjerë McCarthy doli në pension nga shërbimi sekret në vitin 1993. Ai është aktualisht shefi i departamentit të policisë të parkut Orlando në rrethinat e Çikagos.